Normat e interesit dhe tregjet e aksioneve
Reduktimi i paketës stimuluese amerikane pritet të sjellë rritjen e normave të interesit dhe tërheqjen e kapitalit nga vendet në zhvillim për t'u investuar në SHBA
Banka Qendrore Amerikane i dha votëbesimin e saj ekonomisë amerikane, pas përmirësimeve të fundit, duke thënë se nuk ka më nevojë për stimulimet qeveritare për të mbështetur rritjen e saj. Si rezultat, normat e interesit pritet të rriten dhe shqetësimet nga ky skenar rezultuan në rënien e bursës dhe të monedhave të vendeve në zhvillim. Banka Qendrore ka reduktuar paketën stimuluese, gjë që do të rrisë normën e interesit. Këto ndryshime bënë që investitorët të tërheqin fonde nga vendet në zhvillim me synimin për t’i përdorur në Shtetet e Bashkuara me shpresën për fitime më të mëdha nga interesi. Si rezultat pati tronditje në tregjet e aksioneve dhe valutës. William Cline, studiues në Institutin Peterson për Marrëdhënie Ndërkombëtare, thotë se mendohet që periudha më e rëndë është kapërcyer: Politikat disa vjeçare amerikane të normave të ulëta të interesit kanë pompuar fonde në tregjet në zhvillim, ku përfitimet nga normat e interesit kanë qenë më favorizuese. Kërkesa nga blerës të huaj solli rritje të çmimit të aksioneve dhe të vlerës së valutës në këto vende. Profesori i Universitetit Adelphi dhe investitor me përvojë në Wall Street, Michael Driscoll, thotë se rritja e normave të interesit në Shtetet e Bashkuara e ndryshon këtë situatë. Profesori i Universitetit Boston dhe ish zyrtar i Bankës Qendrore Amerikane Cornelius Hurley thotë se vendet në zhvillim po marrin masa për t’u ofruar investitorëve fitime më të mëdha me shpresën për të penguar largimin e kapitalit. Rritja e normave të interesit tërheq investiture, por gjithashtu mund të ulë ritmet ekonomike pasi rritet kostoja e huamarrjes, duke e bërë të vështirë për disa konsumatorë të blejnë shtëpi, ose për kompanitë që duan të zgjerojnë aktivitetin.